Lietuvių laisvamanių federacija

Lietuvių laisvamanių federacija – liberalios pakraipos ateistinė organizacija, įkurta 1918 m. Čikagoje ir gyvavusi iki 1922 m. Organizacijai priklausė 600 narių, ją sudarė 23 kuopos.Religijotyros žodynas. – Vilnius: Mintis, 1991, 223 psl.

Lietuvių laisvamanių federaciją įsteigė Julius Mickevičius drauge su Aleksu Ambrozevičiumi ir kitais, jis ėjo federacijos pirmininko pareigas. Tarp aktyvių organizacijos narių buvo A. Ambrozevičius, S. Danilevičius, P. Dubickas, S. Jankauskas, A. Ripkevičius, P. Galskis. Organizacija leido laikraštį „Kardas“, ėjusį 1918–1929 m., knygas, organizavo paskaitas, diskusijas, skleisdama materialistinę pasaulėžiūrą.

Gyvavimą organizacija baigė, JAV kilus komunizmo ir ateizmo kritikos bangai.Tomáš Bubík, Atko Remmel, David Václavík. Freethought and Atheism in Central and Eastern Europe: The Development of Secularity and Non-Religion. Routledge, 2020, p. 139. 

 Išnašos 

Kategorija:Ateizmas